Nadežda Peedi-Hoffmann

Nadežda Peedi-Hoffmann (19. mai (vkj 6. mai) 1911 Tomsk, Venemaa – 21. mai 1938 Tallinn) oli eesti näitleja ja iluduskuninganna, viimane teise maailmasõja eelne Miss Estonia.

1932. aastal mängis ta koos Ants Eskolaga peaosa režissöör Theodor Lutsu mängufilmis "Päikese lapsed" – ta oli seal rikas tüdruk Margot Varik.Nadežda Peedi-Hoffmann Eesti Filmi Andmebaasis (vaadatud 8. märtsil 2013)

Samal aastal oli Peedi-Hoffmann valitud iludusvõistlusel Miss Estoniaks. Viimase sõjaeelse kandjana jäi see tiitel talle 1988. aastani, mil esimeseks Eesti missiks pärast teist maailmasõda sai Heli Mets."Missid läbi aegade" (vaadatud 8. märtsil 2013)

9. juulil 1932 sõimas tema ema Adele Peedi vene keeles missile kleite toonud õmblejannasid. Selle eest mõisteti talle 10-kroonine trahv või 2 päeva aresti."Iluduskuninganna reisipalavik". Rahvaleht, 12. november 1932, nr 134, lk 1 

1933. aastal sattus Pärnu linnanõunik Roman Mathiesen kohtu alla süüdistatuna linna raha raiskamises ning aruannete, allkirjade ja vekslite võltsimises. Põhjendusena tõi Mathiesen majandusliku kitsikuse, kuid kõmulehtede väitel kulutas Mathiesen raha afäärile Peedi-Hoffmanniga.Olaf Esna. "Kuidas linnavolinik vangi pandi" Pärnu Postimees, 12.09.2010 (vaadatud 8. märtsil 2013)

Nadežda Peedi-Hoffmann oli ka kirjanik August Alle muusa.

Viited

Välislingid
Nadežda Peedi-Hoffmann IMDB-s
Jaak Lõhmus "Kuidas tehti filmitähti" Sirp, 26. oktoober 2007
Nadežda Peedi-Hoffmanni foto Tallinna Linnamuuseumis

Kategooria:Eesti näitlejad
Kategooria:Eesti iluduskuningannad
Kategooria:Liiva kalmistule maetud
Kategooria:Sündinud 1911
Kategooria:Surnud 1938